Tal fra Topdanmark, som DMI har lavet, viser, at antallet af nedbørscentimeter i Nordjylland var væsentligt højere end gennemsnittet. Hele 799 millimeter regn faldt der i Nordjylland. Landsgennemsnittet er 687 millimeter. 799 mm. svarer til, at en bolig på 100 kvadratmeter bliver overhældt med næsten 80.000 liter vand i løbet af et år. Og hvis tagrender og kloakker er tilstoppede, kan der opstå skader på mur - og træværk, som så bliver fugtskadet og grimt at se på. En normal husstandsforsikring dækker ikke almindelige nedbørsskader, som ikke er sket under et skybrud - altså når regnen kommer i meget store mængder ad gangen. Ifølge Topdanmark Forsikring er de hyppigste nedbørsskader en oversvømmet kælder. Topdanmark anbefaler, at man især sikrer kældre og loftsrum mod vandskader.
Antallet af millimeter regn, der faldt i Nordjylland i 2007 steg til langt over landsgennemsnittet sidste år.